amanoisuno/poetBack huggingface dataset:
夏杪登越王樓臨涪江望雪山寄朝中知友 于興宗 
巴西西北樓，堪望亦堪愁。山亂江回遠，川清樹欲秋。晴明中雪嶺，煙靄下漁舟。寫寄朝天客，知余恨獨遊。
《東陽涵碧亭 于興宗 
高低竹雜松，積翠複留風。路劇陰溪裏，寒生暑氣中。
奉酬綿州中丞以江山小圖遠垂賜及兼寄詩 李朋 
巴江與雪山，井邑共回環。圖寫丹青內，分明煙靄間。移君名郡興，助我小齋閑。日想登臨處，高蹤不可攀。
奉酬於中丞登越王樓見寄之什 楊牢 
劍外書來日，驚忙自折封。丹青得山水，強健慰心胸。事少勝諸郡，江回見幾重。寧悲久作別，且似一相逢。詩合焚香詠，愁應賴酒濃。庾樓寒更憶，腸斷雪千峰。
贈舍弟 楊牢 
秦雲蜀浪兩堪愁，爾養晨昏我遠遊。千里客心難寄夢，袖裏鏌鋣光似水，丈夫不合等閒休。
句 楊牢 
蝦蟆欲吃月，保護常教圓。心明外不察，月向懷中圓。羅幃若不卷，誰道中無人。（牢性情急，累居幕府，魁形下方天頂亞，二十四寸窗中月。（牢年六歲，
和綿州於中丞登越王樓見寄 李續 
早年登此樓，退想不勝愁。地遠二千里，時將四十秋。邅迍多失路，華皓任虛舟。詩酒雖堪使，何因得共遊。
和綿州於中丞登越王樓作 李汶儒 
珍重巴西守，殷勤寄遠情。劍峰當戶碧，詩韻滿樓清。日照涪川闊，煙籠雪嶠明。征黃看即及，莫歎滯江城。
和于中丞夏杪登越王樓望雪山見寄 田章 
志乖多感物，臨眺更增愁。暑候雖雲夏，江聲已似秋。雪遙難辨木，村近好維舟。莫恨歸朝晚，朝簪擬勝遊。
和綿州於中丞登越王樓作 薛蒙 
左綿江上樓，五馬此銷愁。暑退千山雪，風來萬木秋。邅回猶刺郡，系滯似維舟。即有征黃日，名川莫厭遊。
和綿州於中丞登越王樓作 李鄴 
長聽巴西事，看圖勝所聞。江樓明返照，雪嶺亂晴雲。景象詩情在，幽奇筆跡分。使君徒說好，不只怨離群。
和綿州於中丞登越王樓作二首 于瑰 
樓因藩邸號，川勢似依樓。顯敞含清暑，嵐光入素秋。山宜姑射貌，江泛李膺舟。郢曲思朋執，輕紗畫勝遊。極目郡城樓，浮雲拂檻愁。政成多暇日，詩思動先秋。遠霽千岩雪，隨波一葉舟。昔曾窺粉繪，今願許陪遊。
和於中丞登越王樓 王嚴 
雉堞臨朱檻，登茲便散愁。蟬聲怨炎夏，山色報新秋。江轉穿雲樹，心閑隨葉舟。仲宣徒有歎，謝守幾追遊。
題越王樓寄獻中丞使君 劉暌 
朱軒迥壓碧煙州，昔歲賢王是勝遊。山簇劍峰朝闕遠，今日登臨無限意，同沾惠化自銷愁。
秋日登越王樓獻於中丞 李渥 
越王曾牧劍南州，因向城隅建此樓。橫玉遠開千嶠雪，徒學仲宣聊四望，且將詞賦好依劉。
洋州於中丞頃牧左綿題詩越王樓上朝賢繼和輒課四韻 劉璐 
隔政代君侯，多慚跡令猷。山光來戶牖，江鳥滿汀洲。雅韻征朝客，清詞寫郡樓。至今謠未已，注意在洋州。
和於中丞登越王樓作 盧栯 
圖畫越王樓，開緘慰別愁。山光涵雪冷，水色帶江秋。雲島孤征雁，煙帆一葉舟。向風舒霽景，如伴謝公遊。
飛鴻響遠音 李體仁 
漠漠微霜夕，翩翩出渚鴻。清聲流迥野，高韻入寥空。舊質經寒塞，殘音響遠風。縈雪猶類網，避月尚疑弓。弱羽雖能振，丹霄竟未通。欲知多怨思，聽取暮煙中。